# Marie-Chantal Greziakoa

Marie-Chantal Greziakoa eta Danimarkakoa, jaiotzaz Marie-Chantal Claire Miller (Londres, Erresuma Batua, 1968ko irailaren 17a) diseinatzailea eta enpresaburua da. Jatorri ekuadortarreko Greziako eta Danimarkako printzesa oinordeko ezkontidea da, Espartako dukesa izateaz gain. Paulo Greziako Greziako erregegaiaren emaztea da, eta Espartako dukea 1974ra arte, eta Danimarkako printzea. Grezia errepublika bada ere, lehen aipatutako tituluak Danimarkako monarkiaren gorteak bermatu eta ofizialki onartzen ditu, eta Danimarkako erresuman legezko titulu bihurtzen ditu. Greziako errege-familiako kide guztiek, Mikel Greziako printzearen ezkontide Marinak eta haren alabek, Alejandra eta Olga printzesek, izan ezik, Danimarkako printze eta printzesen tituluak dituzte, errege-gorentasunaren trataerarekin. Senarraren izeba da Espainiako Sofía erregina emeritoa.

## Bizitza
### Familia

Marie Chantal Clara Warren Pesantes 1968ko irailaren 17an jaio zen Erresuma Batuko hiriburuan, Londresen.
Gurasoak Robert Warren Miller aberats estatubatuarra eta Maria Clara Pesantes Becerra jatorri xumeko ekuadortarra izan ziren. 1959an New Yorkera bizitzera joan ostean, izena aldatu zuen Marie-Chantal Miller izena hartuta. Bi ahizpa ditu Pia eta Alexandra. Pia-Christina (ezkontzaz Pia Getty) 1966an jaio zen. 1992tik 2005era Christopher Gettyrekin ezkonduta egon zen eta lau seme-alaba izan zituen. Ahizpa gazteena da Natasha-Alexandra (Alexandra von Fürstenber) 1972an jaioa. 1998tik 2002ra Alexander Egon von Fürstenberg printzearen emaztea izan zen, Egon von Fürstenberg printzearen eta Moüdas Diüdas Stenberg diseinatzailearen semea.

### Ikasketak

Londresen jaio zen. Hong Kongen bizi izan zen hamar urte bete arte. Gero, 1977 eta 1982 artean, Le Rosey Institutuan ikasi zuen, Suitzan, Pia eta Alexandra ahizpekin batera. 1982tik 1986ra eskola elebidun batean ikasi zuen, Parisen, Frantzian, eta urtebeteko marrazketa ikastaro bat hartu zuen New Yorkeko Arteen Akademian, Andy Warholek emandako beka bati esker.
Gazte-gaztetatik, Marie Chantal gizarte-aldizkarietako argazkietan agertzen zen bere bi ahizpekin batera, modaren, estiloaren eta luxuaren ordezkari gisa.

### Ezkontza eta seme-alabak

1995eko uztailaren 1ean Greziako Paulo printze oinordekoarekin ezkondu zen, Konstantino II.a Greziako azken erregearen semearekin. Zeremonia Londresko Santa Sofia Katedral Ortodoxoan egin zen, Greziako Eliza ortodoxoaren erritoaren arabera, Greziako errege-familiaren bizilekuan, eta bere maila sozialarengatik Europako errege-etxe batzuen presentzia nabarmendu zen. Marie-Chantalek bere erlijio katolikoa aldatu eta ortodoxoa hartu zuen. Era berean, greziera ikastea erabaki zuen. Paulorekin ezkondu zenetik, Greziako eta Danimarkako printzesa bihurtu zen.
Marie Chantal eta bere familia New Yorken kokatu ziren. Geroago, Londresera joatea erabaki zuten Paulo Greziakoaren senarraren familiarengandik gertuago egoteko.
Bost seme-alaba izan zituzten:
* Olinpia Greziakoa (Maria Olimpia Grezia eta Danimarkako printzesa) 1996ko uztailaren 25ean jaioa, New Yorken
* Constantine Grezia eta Danimarkako printzea, 1998ko urriaren 29an jaioa, New Yorken.
* Achileas Andreas Grezia eta Danimarkako printzea 2000ko abuztuaren 12an jaioa, New Yorken.
* Odysseas Kimon Grezia eta Danimarkako printzea 2004ko irailaren 17an jaioa, Londresen.
* Aristides Stavros Grezia eta Danimarkako printzea 2008ko ekainaren 29an jaioa, Los Angelesen.

### Enpresaburu ibilbidea

2000. urtean haur eta umeentzako bere arropa linea propioa merkaturatu zuen, Marie Chantal LLC izenekoa, berak diseinatua eta Estatu Batuetan, Londresen eta Atenasen izen handiko biltegietan saltzen zena. Familia Grezian izan da azken urteetan, eta seme gazteena Peloponeson bataiatu zuten. Era berean, printzesak ingelesa eta greziera irakatsi dizkie seme-alabei, eta greziar kultura irakatsi die.
Senarrarekin batera, Europako errege-erreginen zenbait ekitaldi sozialetan parte hartzen du, eta prentsa arrosako aldizkarietan nabarmentzen da ia beti, janzkera dotorea, luxuzkoa eta azken modakoa erabiltzeagatik.

## Argitaratutako lanak

* 2019: Manners begin at Breakfast: Modern etiquette for families (Gosarian hasten dira manerak: Familientzako etiketa modernoa). ISBN 9780865653719

## Aintzatespenak

* Olga eta Sofia Santuen Ordenako gurutze handiko dama.
* Carl XVI.a Gustaf Suediako erregearen 50. urteurreneko oroitzapenezko domina (Suediako Erresuma, 1996ko apirilaren 30a).

## Erreferentziak

* ↑ (Gaztelaniaz) «El patrimonio de 400 millones de euros de Marie Chantal de Grecia, la reina sin trono que cumple hoy 56 años: ¿de dónde sale su fortuna?» Lecturas 2024-09-17 (Noiz kontsultatua: 2024-10-03).
* ↑ (Ingelesez) Bickerstaff, Isaac. (2024-10-02). «Marie-Chantal, Crown Princess of Greece, shares her best wishes with newly married Princess Theodora in a touching Instagram post» Tatler (Noiz kontsultatua: 2024-10-03).
* ↑ (Gaztelaniaz) «María Clara Pesantes, madre de Marie Chantal de Grecia, su mayor referente en la moda y en la vida» Lecturas 2023-01-24 (Noiz kontsultatua: 2024-10-03).
* ↑ ABC entrevista a la princesa Marie Chantal
* ↑ (Gaztelaniaz) «Así son los cinco hijos de Pablo y Marie-Chantal de Grecia: de Olympia a Arístides» ¡HOLA! 2024-03-16 (Noiz kontsultatua: 2024-10-03).
* ↑ (Gaztelaniaz) «Los planes más chic de Marie-Chantal de Grecia y sus hijos en los Hamptons» ¡HOLA! 2024-08-17 (Noiz kontsultatua: 2024-10-03).
* ↑ (Gaztelaniaz) «Marie Chantal De Grecia: Actualidad, moda y belleza» ¡HOLA! 2024-10-01 (Noiz kontsultatua: 2024-10-03).
* ↑ Gettyimages

## Kanpo estekak

* Datuak: Q243049
* Multimedia: Marie-Chantal, Crown Princess of Greece / Q243049